Bewoording op kondoompakkie ‘misleidend’ | Netwerk24
Deur Carien Grobler 14 September 2017 16:02
New condom packet. Is a drunk person going to get the pun, or see "GO FURTHER WITHOUT CONSENT?" Also, it's spelled doughnut, not "donot." pic.twitter.com/ahj1fyxo3k
— Tucker Reed (@tucker_reed) September 13, 2017
In ’n poging tot woordspeling het ’n kondoomvervaardiger ’n verpakking met ’n dubbelsinnige boodskap vervaardig.
Op die verpakking is ’n tekening van ’n oliebol (doughnut) gevolg deur die woorde “go further without consent”.
Die tekening was veronderstel om as “do not” gelees te word – “do not go further without consent”.
Verbruikers het hulle tot sosiale media gewend om hul skok oor die potensieel misleidende bewoording uit te spreek.
Tucker Reid het getwiet: “Nuwe kondoomverpakking. Sal ’n dronk mens die woordspeling verstaan of sien ‘GO FURTHER WITHOUT CONSENT?’ Verder word dit ‘doughnut’ gespel, nie ‘do not’ nie.”
Die vervaardiger, Say It With A Condom, vervaardig ’n reeks kondome met bewoording en boodskappe op die verpakking, onder meer “Consent is asking every time”, “Consent is sexy” en “Silence is not concent”.
In reaksie het Benjamin Sherman wat Say It With A Condom begin het, aan Cosmopolitan gesê dat hulle voortaan die publiek se mening oor nuwe ontwerpe op sosiale media sal vra.
Hy het verduidelik dat die bewoording wel misleidend was, maar bygevoeg dat hy bly is dat die belangrike kwessie van toestemming voor seks hierdeur in die publieke domein geplaas is.
Meer oor: Seks | Verpakking
Bekkige kondome laat die volk giggel
KYK: ANC, EFF sing en dans ná hul verslag oor grond aanvaar